rejauldu/bengali-wikipedia huggingface dataset:
হরিদাসদী-মহেন্দ্রদী ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত। হরিদাসদী ও মহেন্দ্রদী গ্রাম দুটি যুক্ত করে এবং হোসেনপুর ও কবিরাজপুর ইউনিয়ন থেকে ভাগ করে হরিদাসদী-মহেন্দ্রদী ইউনিয়ন গঠন করা হয়।  ভৌগোলিক উপাত্ত হরিদাসদী-মহেন্দ্রদী ইউনিয়নের মোট আয়তন ২,৩১১ একর বা ৯.৩৬ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।  ২০১১ সালের হিসেব অনুযায়ী এ ইউনিয়নে হাট-বাজার রয়েছে ২টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী হরিদাসদী-মহেন্দ্রদী ইউনিয়নের ১,৬৪৫টি পরিবারে মোট জনসংখ্যা ৭,৯৬৬ জন এবং প্রতি বর্গ কিলোমিটারে ৮৫০ জন লোক বাস করে। এদের মধ্যে ৩,৭৫৪ জন পুরুষ ও ৪,২১২ জন মহিলা এবং লিঙ্গ অনুপাত ৮৯। মুসলিম ধর্মালম্বী ৭,২৭৬ জন ও হিন্দু ধর্মালম্বী ৬৯০ জন।  শিক্ষা ২০১১ সালের হিসেব অনুযায়ী হরিদাসদী-মহেন্দ্রদী ইউনিয়নের সাক্ষরতার হার ৪৯.৪% (পুরুষ ৫০.৬%, মহিলা-৪৮.৩%)।  তথ্যসূত্র  বিষয়শ্রেণী:রাজৈর উপজেলার ইউনিয়ন
হাইপোগ্যাস্ট্রিয়াম (হাইপোগ্যাস্ট্রিক অঞ্চল বা সুপ্রাপিউবিক অঞ্চলও বলা হয়) হলো পেটের একটি অঞ্চল যা নাভি অঞ্চলের নীচে অবস্থিত।    ব্যুৎপত্তি  হাইপোগ্যাস্ট্রিয়াম শব্দের মূল অর্থ " পেটের নীচে"; সুপ্রাপুবিকের শিকড় মানে " পিউবিক হাড়ের উপরে"।   সীমানা  উপরের সীমাটি হল আমব্লিকিউয়াস যখন পিউবিস হাড় তার নিম্ন সীমা গঠন করে। অগ্রবর্তী উচ্চতর ইলিয়াক মেরুদণ্ড এবং সিম্ফিসিস পিউবিসের মধ্যবর্তী পথ দিয়ে সরল রেখা আঁকার ফলে পার্শ্বীয় সীমানা তৈরি হয়।     তথ্যসূত্র    বহিঃসংযোগ   Abdominal Viscera Basics - Page 1 of 10 anatomy module at med.umich.edu বিষয়শ্রেণী:উদর বিষয়শ্রেণী:শারীরস্থান পরিভাষা
হেউন্দে সৈকত () দক্ষিণ কোরিয়ার বুসান শহরের সমুদ্র সৈকত। প্রায়ই এই সৈকতকে কোরিয়ার সবচেয়ে বিখ্যাত ও সুন্দর সমুদ্র সৈকত বলে বিবেচনা করা হয়। বুসান নগরীর পূর্বে প্রায় দেড় কিলোমিটার দীর্ঘ এই সৈকতটি হেউন্দে অঞ্চলে অবস্থিত। হেউন্দে স্টেশন থেকে লাইন ২ গামী পাতাল রেলে এখানে পৌঁছাতে প্রায় ৪০ মিনিটের মতো সময় লাগে। এছাড়াও গিমহে আন্তর্জাতিক বিমানবন্দর এই সৈকত থেকে প্রায় এক ঘণ্টার দূরত্বে অবস্থিত।  সংক্ষিপ্ত বিবরণ কোরীয় পর্যটক ছাড়াও চীন, জাপানসহ পশ্চিমা দেশের পর্যটকদের কাছে এই সৈকতটি অত্যন্ত জনপ্রিয়। বিশেষ করে গ্রীষ্মকালে জুলাই ও আগস্ট মাসে এই সৈকত ও এর আশেপাশের এলাকায় বহু লোকের সমাবেশ ঘটে। বুসান নগরীর বেশিরভাগ বিদেশি জনগোষ্ঠীর বাসস্থান এই সৈকত সংলগ্ন হেউন্দে অঞ্চলেই। হেউন্দের কাছেই ছোট দ্বীপ্পুঞ্জ ওরিয়কদো অবস্থিত, যেটি বুসান নগরীর প্রতীক হিসেবে বিবেচিত হয়।  নতুন বছরের সূর্যোদয় দেখার জন্য এই সৈকতটি বিখ্যাত। এছাড়াও ১৯৮৮ সাল হতে "পোলার বেয়ার ক্লাব" নামের একটি দল চোসান বীচ হোটেলের সামনে নতুন বছর উপলক্ষ্যে প্রতি বছর "বরফ পানিতে সাঁতার" খেলার আয়োজন করে থাকে, যেখানে প্রায় ০°C তাপমাত্রার পানিতে প্রতিযোগিরা সাঁতার কাটে।  জনপ্রিয়তার তুঙ্গে থাকায় হেউন্দেকে কোরিয়ার রাজধানী সিউলের বাইরে সবচেয়ে ব্যয়বহুল এলাকা বলে চিহ্নিত করা হয়। এই সৈকতকে কেন্দ্র করে চোখে পড়ার মতো উন্নয়নমূলক কাজ করা হয়েছে। এখানে আকাশচুম্বী আবাসিক দালান ও হোটেল রয়েছে। পর্যটকদের জন্য সৈকতের পাশেই ২৫০ প্রজাতির মাছের বিপুল সংগ্রহ নিয়ে গড়ে উঠেছে সী লাইফ বুসান একুয়ারিয়াম। বিনামূল্যে পার্কিংয়ের ব্যবস্থার পাশাপাশি রয়েছে বিনামূল্যে গোসলখানা, টয়লেট ও সুপেয় পানির ব্যবস্থা। জুলাই ও আগস্ট মাসে অধিক পর্যটকের আগমনকে বিবেচনায় রেখে এই দুই মাসে এক বিশেষ গ্রীষ্মকালীন পুলিশ মোতায়েন করা হয়ে থাকে।   সংস্কৃতি এবং ঘটনা দক্ষিণ কোরিয়ার বুসান নগরীর এই হেউন্দে সৈকতের দৈর্ঘ্য ও সৌন্দর্যের পাশাপাশি নগরীর কেন্দ্রস্থল থেকে নিকটে হওয়ায় অধিক জনপ্রিয়। বছর জুড়েই এখানে বিভিন্ন ধরনের উৎসব হয়ে থাকে। হেউন্দে অঞ্চল চলচ্চিত্রের সাথে ঘনিষ্ঠভাবে জড়িত। প্রতি বছর বুসান আন্তর্জাতিক চলচ্চিত্র উৎসব এখানেই অনুষ্ঠিত হয়। ২০০৯ সালে মুক্তিপ্রাপ্ত টাইডাল ওয়েভ কোরিয় চলচ্চিত্রে এই সমুদ্র সৈকতের ধ্বংসাত্মক রূপ ফুটিয়ে তোলা হয়েছে, যা উক্ত বছরের আন্তর্জাতিক বুসান চলচ্চিত্র উৎসবে বিশেষভাবে সাড়া জাগিয়েছিল।  তথ্যসূত্র  বহিঃসংযোগ  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দক্ষিণ কোরিয়ার ভূগোল বিষয়শ্রেণী:দক্ষিণ কোরিয়ার দর্শনীয় স্থান বিষয়শ্রেণী:২০০২ এশিয়ান গেমসের মাঠ
রামজীবনপুর ভারতের পশ্চিমবঙ্গ রাজ্যের মেদিনীপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রামজীবনপুর শহরের জনসংখ্যা হল ১৭,৩৬৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে রামজীবনপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   শিল  এই রামজীবনপুরের শিল বিখ্যাত এবং সেই সূত্রেই শ্রী শ্রী ঠাকুর রামকৃষ্ণ পরমহংস এই স্থানের উল্লেখ নিজ মুখে করেছিলেন উপমার খাতিরে।তিনি ভক্ত যদুলাল মল্লিক কে রামজীবনপুরের শিলের সঙ্গে তুলনা করে বলেছিলেন যে তাঁর ঈশ্বরের দিকেও মন আছে আবার বিষয়ের দিকেও আছে ঠিক যেমন রামজীবনপুরের শিলের অর্ধাংশ উষ্ণ আর অপরার্ধাংশ শীতল। (উৎস :শ্রীম কথিত শ্রীরামকৃষ্ণ কথামৃত)   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পশ্চিম মেদিনীপুর জেলার শহর ও নগর
জাভিয়ের চাভালেরিন (জন্ম ৭ মার্চ, ১৯৯১) ফ্রান্সের একজন পেশাদার ফুটবলার যিনি রেড স্টারের পক্ষে একজন ডিফেন্সিভ মিডফিল্ডার হিসেবে খেলেন।  ক্যারিয়ার চাভালেরিন অলিম্পিক লিওনাইরস থেকে ২০১২ সালে টুর এফসি তে যোগদান করেন। লিগ ২ এ ৩০ জুলাই, ২০১২ সালে তিনি তার প্রথম ম্যাচ খেলেন। যখন বিপক্ষ দল ছিল এএস মোনাকো।  ২০১৫ এর জুলাই এ চাভালেরিন নতুন দল রেড স্টারে যোগদান করেন।  তথ্যসূত্র  বহিঃসংযোগ  Xavier Chavalerin foot-national.com Profile  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:লিগ ১-এর খেলোয়াড় বিষয়শ্রেণী:রেড স্টার ফুটবল ক্লাবের খেলোয়াড় বিষয়শ্রেণী:স্তাদ দে রেঁসের খেলোয়াড় বিষয়শ্রেণী:তুর ফুটবল ক্লাবের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ত্রোয়া ওব শম্পানিয়ের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
বাদ্যানীর গান হল বাংলার একধরনের লোকসঙ্গীত। সাপুড়ে বা বেদে জনগোষ্ঠীর মানুষেরা পল্লীগ্রামে ঘুরে ঘুরে সাপের খেলা দেখানোর সময়ে এই বিশেষ ধরনের গান গেয়ে থাকে।  বৈশিষ্ট্য সাপুড়ে বা বেদে সম্প্রদায়ের লোকেরা সাপের খেলা দেখিয়ে জীবিকা নির্বাহ করে। সাপুড়েরা মূলত বর্ষাকালে জনপদে বের হয় এবং যাযাবরের মতো গ্রামে গ্রামে ঘুরে জড়িবুটির ভেষজ, সিঙ্গাফুকা ইত্যাদির মাধ্যমে জনতার মধ্যে স্থান করে নেয়। বাংলার গ্রামে-গঞ্জে এদের ঝাঁপিতে করে নির্বীষ সাপ নিয়ে ঘুরতে দেখা যায়। পেটমোটা "সাপুড়ে-বাঁশি" বাজিয়ে এরা সাপ নাচায়। সাপের খেলা দেখানোর সময় এরা মনসামঙ্গলের বেহুলা-লক্ষ্মীন্দর, চাঁদ সদাগরের কাহিনি গানে গানে বিবৃত করে। এগুলিই লোকমুখে বাদ্যানীর গান নামে পরিচিত।  সাপুড়েরা এককভাবে বা দুজনে মিলে খেলা দেখাতে বের হলে গানে গানে  আত্মপরিচয় দেয়।  একজনে সাপের খেলা দেখালে,  "সাঁপ ধরা মোর জাতি গো ব্যবসা সাঁপুড়ির মেয়ে গো বড়ো সাঁপের খেলাগো দেখাই নগরে বাজারে গো রে বিধি কি হইলো।।"  দুজনে মিলে খেলা দেখানোর সময়, "ও বাবু সেলাম বারে বারে আমার নাম গয়া বাদ্যা বাবু বাড়ি পদ্মা পার। মোরা পঙ্খী মারি পঙ্খী ধরি, মোরা পঙ্খী বেইচ্যা খাই মোদের ঘরো বাড়ি নাই। ওরে সব দুনিয়া বাড়ী মোদের সকল মানুষ ভাই।।" তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:পল্লীগীতি বিষয়শ্রেণী:বাংলাদেশের সঙ্গীত
চানগাঁও ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৩১।   ইতিহাস   ভৌগোলিক অবস্থান ও আয়তন:  মদন উপজেলা সদর হতে  পশ্চি দিকে অবস্থিত এ ইউনিয়নের মোট আয়তন ২৬৭৯ একর বা ১০.৮৪ বর্গকিলোমিটার। উত্তরে আটপাড়া উপজেলার দুওজ ইউনিয়ন ও দক্ষিণে মদন উপজেলার কাইটাল ও তিওশ্রী ইউনিয়ন অবস্থিত। পশ্চিমে কাইটাল ইউনিয়ন।   প্রশাসনিক এলাকা:  চানগাঁও ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —  (১) হাঁসকুড়ি।  (২)মৈধাম।  (৩) চাঁন গাঁও।   জনসংখ্যা  ২০১১ সালের আদমশুমারি অনুযায়ী চানগাঁও ইউনিয়নের মোট জনসংখ্যা ছিল ৯৫০৬ জন, যারা ১৮৯৪ টি পরিবারে বসবাস করে,  যার মধ্যে পুরুষ হল ৪৭৬৩ জন এবং নারী হল ৪৭৪৩ জন।   শিক্ষা ও সংস্কৃতি:  চানগাঁও ইউনিয়নের গড় সাক্ষরতা হার ৩২.৬%। তার মধ্যে নারী শিক্ষার হার ৩১.৫% এবং পুরুষ শিক্ষার হার ৩৩.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ(১)চানগাও হাঁসকুড়ি মৈধাম উচ্চ বিদ্যালয়। স্থাপিত:১৯৯৮খ্রী।  (২) চাঁনগাও সরকারি প্রাথমিক বিদ্যালয়। স্থাপিত:১৯০৬খ্রী।   অর্থনীতি ও যোগাযোগ:  চানগাঁও ইউনিয়নের অর্থনীতি মূলত কৃষি নির্ভর। তাছাড়া মৎস্য ও পশু পালন অন্যতম।  যোগাযোগ অন্যতম হল স্হল। জেলা শহরের সাথে দেশের বিভিন্ন স্থানে সড়ক পথে। কেন্দুয়া উপজেলার সাথে রয়েছে যোগাযোগ।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  ময়মনসিংহ বিভাগ   তথ্যসূত্র   বহিঃসংযোগ  চানগাঁও ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:মদন উপজেলার ইউনিয়ন
ভুটান মার্কিন যুক্তরাষ্ট্র এর আটলান্টায় অনুষ্ঠিত ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করে।   ইভেন্ট অনুযায়ী ফলাফল   30px তীরন্দাজী  তাদের চতুর্থ অলিম্পিক তীরন্দাজী প্রতিযোগিতায় ভুটান ১ জন পুরুষ এবং ১ জন মহিলা প্রেরণ করে। তারা একটি ম্যাচও জিততে পারেনি।   পুরুষদের ব্যক্তিগত প্রতিযোগিতা  জুবজাঙ জুবজাঙ -  রাউন্ড অব ৬৪ ,  → ৪৮ তম স্থান (০-১)   মহলিাদের ব্যক্তিগত প্রতিযোগিতা  উজ্ঞিয়ান -  রাউন্ড অব ৬৪ ,  → ৪৬৩ তম স্থান (০-১)   তথ্যসূত্র    আরো পড়ুন   বিষয়শ্রেণী:অলিম্পিকে ভুটান বিষয়শ্রেণী:১৯৯৬ গ্রীষ্মকালীন অলিম্পিকে দেশসমূহ
শ্রীময়ী হলো  জুন ২০১৯ থেকে  ডিসেম্বর, ২০২১ পর্যন্ত  স্টার জলসায় প্রচারিত বাংলা ধারাবাহিক নাটক । এর মুখ‍্য চরিত্রে অভিনয় করেছেন ইন্দ্রাণী হালদার ।  গল্প এই ধারাবাহিকটির গল্প মূলত একজন গৃহিণী, শ্রীময়ীকে কেন্দ্র করে গড়ে উঠেছে।  অভিনয়ে  চরিত্র শিল্পীশ্রীময়ী সেনগুপ্তইন্দ্রাণী হালদারঅনিন্দ্য সেনগুপ্তসুদীপ মুখোপাধ্যায়জুন গুহঊষসী চক্রবর্তীরোহিত সেনটোটা রায়চৌধুরীপ্রত‍্যুষ সেনগুপ্ত(ডিঙ্কা)সপ্তর্ষী মল্লিকডাঃ অনিরুদ্ধ সেনগুপ্ত (জাম্বু)রোহিত সামন্তদিঠি সেনগুপ্তঐশী ভট্টাচার্যআদিত্য দেব সেনগুপ্তঅশোক ভট্টাচার্যপত্রলেখা‌ সেনগুপ্তচিত্রা সেনউপল চক্রবর্তীভরত কলঅর্ষা সেনগুপ্ত/ডিঙ্কার দ্বিতীয় স্ত্রীরুশা চট্টোপাধ্যায়  পুনর্নির্মাণ পশ্চিমবঙ্গে ধারাবাহিকটির প্রচুর জনপ্রিয়তার কারণে এটি অন‍্যান‍্য ভাষায় পুনর্নির্মাণ করা হয়। ক্রমিক নংনামভাষাটিভি চ্যানেল১ইন্থি নিম্মা আশাকন্নড়স্টার সুভারনা২কুদুম্বাভিলাক্কুমালয়ালমএশিয়ানেট৩আয় কুঠে কেয় করতেমারাঠিস্টার প্রভাহ৪ভাগ‍্যলক্ষীতামিলস্টার বিজয়৫ইন্তিন্তি গ্রুহা লক্ষীতেলুগুস্টার মা৬অনুপমা হিন্দিস্টার প্লাস  আরো দেখুন  বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:২০২১-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
অর্থশাস্ত্রে তিন-ক্ষেত্র প্রতিমান বা তিন-খাত প্রতিমান দিয়ে সব দেশের অর্থনীতিকে তিনটি ক্ষেত্র বা খাতে বিভক্ত করা হয়। যে ক্ষেত্রে কাঁচামাল নিষ্কাশন বা উত্তোলন করা হয়, সেটিকে অর্থনীতির প্রাথমিক ক্ষেত্র বলে। যে ক্ষেত্রে কলকারখানায় কাঁচামাল থেকে অন্তিম ব্যবহারকারীর ব্যবহার্য সমাপ্ত পণ্য প্রস্তুত বা উৎপাদন করা হয়, তাকে অর্থনীতির দ্বিতীয় বর্গীয় ক্ষেত্র বলে। যে ক্ষেত্রে সেবাভিত্তিক শিল্পগুলি দ্বিতীয় বর্গীয় ক্ষেত্রে উৎপন্ন পণ্যগুলির পরিবহন, বিতরণ ও বিক্রয়ের সাথে সংশ্লিষ্ট, সেগুলিকে অর্থনীতির তৃতীয় বর্গীয় ক্ষেত্র বলে। অর্থনীতিবিদ অ্যালান ফিশার কলিন ক্লার্ক ও জঁ ফুরাস্তিয়ে ২০শ শতকের প্রথমার্ধে এই প্রতিমানটি নির্মাণ করেন। এটি মূলত শিল্পনির্ভর অর্থনীতির একটি উপস্থাপন। তবে এই প্রতিমানটি ২১শ শতকের অর্থনীতিগুলিকে উপস্থাপনে যথার্থ নয় বলে সমালোচিত হয়েছে।  তিন-ক্ষেত্র প্রতিমান অনুযায়ী অর্থনৈতিক উন্নয়নের সাথে সাথে কোনও দেশের অর্থনীতির কর্মকাণ্ডের কেন্দ্রটি প্রাথমিক ক্ষেত্র থেকে দ্বিতীয় বর্গীয় ক্ষেত্রে ও পরিশেষে তৃতীয় বর্গীয় ক্ষেত্রে সরে যায়। যেসব দেশে মাথাপিছু আয় কম, সেগুলি অর্থনৈতিক উন্নয়নের প্রাথমিক পর্যায়ে থাকে ও তাদের জাতীয় আয়ের মূল অংশটি প্রাথমিক ক্ষেত্রে উৎপাদনের মাধ্যমে অর্জিত হয়। অর্থনৈতিক উন্নয়নের অপেক্ষাকৃত অগ্রসর পর্যায়ে অবস্থিত দেশগুলির জাতীয় আয় মধ্যম পর্যায়ে থাকে, এবং তারা প্রধানত দ্বিতীয় বর্গীয় ক্ষেত্র থেকে আয় করে। অতি উন্নত দেশগুলিতে অর্থনীতির উৎপাদনে তৃতীয় বর্গীয় ক্ষেত্রটি আধিপত্য বিস্তার করে থাকে।  সম্প্রতি ২১শ শতকে এসে যে শিল্পোত্তর অর্থনীতির উদয় হয়েছে, তাতে অর্থনৈতিক কর্মকাণ্ডগুলির উত্তরোত্তর বড় একটি অংশই আর সরাসরি ভৌত পণ্যের সাথে জড়িত নেই। তাই কোনও কোনও অর্থনীতিবিদ এই প্রতিমানটির সম্প্রসারণ করে একটি চতুর্থ বর্গীয় ক্ষেত্র এমনকি পঞ্চম বর্গীয় ক্ষেত্র যোগ করেছেন। অন্যান্য অনেক অর্থনীতিবিদ এই প্রতিমানটি ব্যবহার করা বন্ধ করে দিয়েছেন।  আরও দেখুন   কলিন ক্লার্ক (অর্থনীতিবিদ)   জঁ ফুরাস্তিয়ে   অর্থনীতির প্রাথমিক ক্ষেত্র   অর্থনীতির দ্বিতীয় বর্গীয় ক্ষেত্র   অর্থনীতির তৃতীয় বর্গীয় ক্ষেত্র   অর্থনীতির চতুর্থ বর্গীয় ক্ষেত্র   তথ্য বিপ্লব   বিশিল্পায়ন   বেসরকারি খাত   তথ্যসূত্র  আরও পড়ুন  Bernhard Schäfers: Sozialstruktur und sozialer Wandel in Deutschland. ("Social Structure and Social Change in Germany") Lucius und Lucius, Stuttgart 7th edition 2002  Clark, Colin (1940) Conditions of Economic Progress  Fisher, Allan GB. Production, primary, secondary and tertiary. Economic Record 15.1 (1939): 24-38  Rainer Geißler: Entwicklung zur Dienstleistungsgesellschaft. In: Informationen zur politischen Bildung. Nr. 269: Sozialer Wandel in Deutschland, 2000, p. 19f.  Hans Joachim Pohl: Kritik der Drei-Sektoren-Theorie. ("Criticism of the Three Sector Theory") In: Mitteilungen aus der Arbeitsmarkt- und Berufsforschung. Issue 4/Year 03/1970, p. 313-325  Stefan Nährlich: Dritter Sektor: "Organisationen zwischen Markt und Staat." ("Third Sector: Organizations Between Market and State"). From "Theorie der Bürgergesellschaft" des Rundbriefes Aktive Bürgerschaft ("Theory of the Civil Society" of the newsletter "Active Civil Society") 4/2003  Uwe Staroske: Die Drei-Sektoren-Hypothese: Darstellung und kritische Würdigung aus heutiger Sicht ("The Three-Sector-Hypothesis: Presentation and Critical Appraisal from a Contemporary View"). Roderer Verlag, Regensburg 1995  বিষয়শ্রেণী:বেসরকারি খাত বিষয়শ্রেণী:অর্থনৈতিক তত্ত্ব
শুদ্ধোধন (সংস্কৃত: शुद्धोधन) ছিলেন বৌদ্ধধর্মের প্রবর্তক গৌতম বুদ্ধের পিতা।http://www.accesstoinsight.org/tipitaka/kn/snp/snp.3.11.than.html তিনি ছিলেন শ্রামণ ধর্মের অনুসারী তিনি শাক্য প্রজাতন্ত্রের  নির্বাচিত প্রধান ছিলেন।   পরিবার  রাজা শুদ্ধোধনের পিতার নাম শিহহনু এবং মাতার নাম কচ্ছানা। ধোতোদন, সক্কোদন, সুক্কোদন, অমিতোদন নামক তার চার ভ্রাতা ও অমিতা ও পমিতা নামক দুই ভগিনী ছিল। তার স্ত্রী ছিলেন মায়াদেবী এবং ও তার বোন মহাপজাপতি গোতমী। তার জ্যেষ্ঠ সন্তান সিদ্ধার্থ গৌতম ছিলেন শুদ্ধোধন ও মায়াদেবীর সন্তান। এছাড়া মহাপজাপতি গোতমীর গর্ভে তিনি রাজকুমারী নন্দা এবং রাজকুমার নন্দের জন্ম দেন।Dictionary of Buddhism, Keown, Oxford University Press, ।   সিদ্ধার্থ গৌতমের জন্ম  শুদ্ধধোনের প্রথম পুত্র সিদ্ধার্থ গৌতমের জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে তার নামকরণের জন্য আটজন ব্রাহ্মণকে আমন্ত্রণ জানালে তারা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে সংসার ত্যাগ করে বুদ্ধত্ব লাভ করবেন। কৌণ্ডিন্যের এই বক্তব্যে সন্ত্রস্ত শুদ্ধোধন সিদ্ধার্থের জীবন বিলাসিতায় পরিপূর্ণ করে বহিঃজগতের সমস্ত দুঃখ কষ্ট থেকে তাকে দূরে রাখার ব্যবস্থা করেন। ষোলো বছর বয়সে সিদ্ধার্থকে সংসারের প্রতি মনোযোগী করার জন্য শুদ্ধোধন তাকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তার জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তার জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করেন।   পরবর্তী জীবন  সিদ্ধার্থ গৌতম উনত্রিশ বছর বয়সে সংসার ত্যাগ করলে বিষাদগ্রস্ত শুদ্ধোধন তাকে খোঁজার বহু চেষ্টা করেন। সিদ্ধার্থ গৌতমের বুদ্ধত্ব লাভের এক বছর পরে শুদ্ধোধন তার পুত্রকে কপিলাবস্তু শহরে আমন্ত্রণ জানান। শুদ্ধোধনের নির্দেশমতো সিদ্ধার্থের বাল্যবন্ধু কলুদায়ী তাকে পিতৃরাজ্যে নিয়ে যাওয়ার ব্যবস্থা করেন। তিন বছর পরে রোহিণী নদীর জলের অংশ নিয়ে শাক্যদের সাথে কোলীয় গণের একটি বিবাদ উপস্থিত হলে গৌতম বুদ্ধ সেই বিবাদের মীমাংসা করেন। এর কয়েকদিনের মধ্যে শুদ্ধোধন মৃত্যুর সময় উপস্থিত হলে গৌতম বুদ্ধ তার মৃত্যুশয্যায় তাকে ধর্মশিক্ষা প্রদান করেন।   তথ্যসূত্র    বহিঃসংযোগ    শুদ্ধোধনের নিকটাত্মীয়  Why was the Sakyan Republic Destroyed? by S. N. Goenka  বিষয়শ্রেণী:গৌতম বুদ্ধের পরিবার বিষয়শ্রেণী:ভারতীয় রাজশাসক বিষয়শ্রেণী:উত্তরপ্রদেশের ব্যক্তি বিষয়শ্রেণী:গৌতম বুদ্ধের শিষ্য বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় রাজশাসক
গণপ্রজাতন্ত্রী বাংলাদেশে রাশিয়ান ফেডারেশনের অ্যাম্বাসেডর এক্সট্রাঅর্ডিনারি এবং প্লেনিপোটেনশিয়ারি হলেন রাশিয়ার রাষ্ট্রপতি ও সরকার এবং বাংলাদেশের রাষ্ট্রপতি ও সরকারের মধ্যকার সরকারী প্রতিনিধি।  রাষ্ট্রদূত এবং তার কর্মীরা ঢাকায় রাশিয়ার দূতাবাসে কাজ করেন। চট্টগ্রামে একটি কনস্যুলেট জেনারেল আছে। বাংলাদেশে রাশিয়ার রাষ্ট্রদূতের পদে বর্তমানে  রয়েছেন, ১৯ মে ২০২১ থেকে দায়িত্বশীল।   কূটনৈতিক সম্পর্কের ইতিহাস  সোভিয়েত ইউনিয়ন এবং বাংলাদেশের মধ্যে মিশন পর্যায়ে কূটনৈতিক সম্পর্ক প্রথম স্থাপিত হয় ২৫ জানুয়ারী ১৯৭২ সালে   প্রথম সোভিয়েত রাষ্ট্রদূত, , ১৬ ফেব্রুয়ারি ১৯৭২-এ নিযুক্ত হন।   ১৯৯১ সালে সোভিয়েত ইউনিয়নের বিলুপ্তির সাথে, সোভিয়েত রাষ্ট্রদূত, , ১৯৯২ সাল পর্যন্ত রাশিয়ান ফেডারেশনের প্রতিনিধি হিসাবে অব্যাহত ছিল    প্রতিনিধিদের তালিকা (১৯৭২ - বর্তমান)    বাংলাদেশে সোভিয়েত ইউনিয়নের প্রতিনিধি (১৯৭২ - ১৯৯১)  নামপদবী নিয়োগসমাপ্তিমন্তব্যরাষ্ট্রদূত16 ফেব্রুয়ারি 197227 ফেব্রুয়ারি 1973রাষ্ট্রদূত27 ফেব্রুয়ারি 197320 ফেব্রুয়ারি 1976রাষ্ট্রদূত20 ফেব্রুয়ারি 19763 অক্টোবর 1984রাষ্ট্রদূত3 অক্টোবর 198414 অক্টোবর 1988ভিটালি স্মিরনভরাষ্ট্রদূত14 অক্টোবর 198821 মার্চ 1991রাষ্ট্রদূত21 মার্চ 199125 ডিসেম্বর 1991   বাংলাদেশে রাশিয়ান ফেডারেশনের প্রতিনিধি (1991 - বর্তমান)  নামপদবী নিয়োগসমাপ্তিমন্তব্যরাষ্ট্রদূত25 ডিসেম্বর 19911 সেপ্টেম্বর 1992রাষ্ট্রদূত1 সেপ্টেম্বর 199224 মার্চ 1997রাষ্ট্রদূত24 মার্চ 199720 জানুয়ারী 2000রাষ্ট্রদূত6 মে 200016 মে 2003রাষ্ট্রদূত16 মে 200321 সেপ্টেম্বর 2006রাষ্ট্রদূত21 সেপ্টেম্বর 20061 ফেব্রুয়ারি 2012রাষ্ট্রদূত1 ফেব্রুয়ারি 201210 ফেব্রুয়ারি 2016রাষ্ট্রদূত10 ফেব্রুয়ারি 201619 মে 2021রাষ্ট্রদূত19 মে 2021  তথ্যসূত্র    বহিঃসংযোগ      বিষয়শ্রেণী:বাংলাদেশে রাষ্ট্রদূতদের তালিকা বিষয়শ্রেণী:রাশিয়ার রাষ্ট্রদূতদের তালিকা বিষয়শ্রেণী:বাংলাদেশে রাশিয়ার রাষ্ট্রদূত
ইউরোপ মহাদেশের ফিনল্যান্ড রাষ্ট্রের রাজধানী হেলসিঙ্কির পাতাল ট্রেন ব্যবস্থার নাম হেলসিঙ্কি মেট্রো।  এটি বিশ্বের সবচেয়ে উত্তরে অবস্থিত মেট্রো সিস্টেম এবং ফিনল্যান্ডের একমাত্র মেট্রো। ২৭ বছর ধরে পরিকল্পনা ও নির্মাণ চলার পর ১৯৮২ সালের আগস্ট ২ তারিখে এটি জনসাধারণের জন্য খুলে দেয়া হয়। হেলসিংকি সিটি ট্রান্সপোর্ট সংস্থাটি হেলসিংকি রিজিওনাল ট্রান্সপোর্ট অথরিটির হয়ে এই মেট্রোটি পরিচালনা করে। প্রতিবছর এই মেট্রো ৫ কোটি যাত্রী বহন করে থাকে।  এই মেট্রো সিস্টেমে একটি মাত্র দ্বিধাবিভক্ত লাইন রয়েছে, যার দৈর্ঘ্য ২১.১ কিলোমিটার এবং যাতে মোট ১৭টি স্টেশন রয়েছে।   বহিঃসংযোগ    Helsinki City Transport   Metro website of the Finnish Tramway Society  UrbanRail — Helsinki  Photos of the Metro of Helsinki  Pictures of Helsinki Metro  বিষয়শ্রেণী:ফিনল্যান্ডের দ্রুতগামী গণপরিবহন ব্যবস্থা বিষয়শ্রেণী:১৫২০ মিমি গেজ রেলপথ বিষয়শ্রেণী:৭৫০ ভি ডিসি রেলওয়ে বিদ্যুতায়ন
নির্মল ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় পানিহাটি বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016 এর পূর্বে তিনি ১৯৯৬ সাল থেকে ২০০৬ সাল পর্যন্ত একই আসন থেকে বিধায়ক হিসেবে দায়িত্ব পালন করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৪৯-এ জন্ম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:বঙ্গবাসী কলেজের প্রাক্তন শিক্ষার্থী বিষয়শ্রেণী:উত্তর চব্বিশ পরগনা জেলার ব্যক্তি
কওন হিউক-বিন () একজন কোরীয় ধনকুবের যিনি কোরিয়ার তৃতীয় বৃহত্তম গেমিং কোম্পানি, স্মাইলগেট, জনপ্রিয় ক্রসফায়ার গেমের নির্মাতা সহ-প্রতিষ্ঠা করেন। ক্রসফায়ার ইতিহাসের সবচেয়ে জনপ্রিয় প্রথম ব্যক্তি শুটার গেম হয়ে উঠেছে। তিনি স্মাইলগেট হোল্ডিংস এর মালিক, যা তিনি ২০০২ সালে প্রতিষ্ঠা করেছিলেন   শিক্ষা এবং কর্মজীবন  কওন সোগাং ইউনিভার্সিটি থেকে ইলেক্ট্রিক্যাল ইঞ্জিনিয়ারিং ডিগ্রি অর্জন করেছেন। ভিডিও গেম বিকাশের লক্ষ্য অনুসরণ করার জন্য স্যামসাং- এ একটি সফটওয়্যার অবস্থান প্রত্যাখ্যান করেছিলেন। চীনা বাজারে প্রবেশের জন্য তিনি টেনসেন্টের সাথে অংশীদারিত্ব করেছিলেন।   লোকহিতৈষণা  কওন দক্ষিণ কোরিয়ার সবচেয়ে বড় প্রাইভেট ইনকিউবেটর অরেঞ্জ ফার্ম চালু করার সাথে জড়িত এবং ভিয়েতনাম ও চীনে স্কুল নির্মাণে $৫ মিলিয়নেরও বেশি দান করেছেন। তিনি সোগাং ইউনিভার্সিটিতে তার প্রাক্তন শিক্ষার্থী হিসাবে $২ মিলিয়নেরও বেশি অবদান রেখেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দক্ষিণ কোরীয় শতকোটিপতি বিষয়শ্রেণী:জীবিত ব্যক্তি বিষয়শ্রেণী:সোগাং বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ কোরীয় ব্যবসায়ী
এই নিবন্ধটি শ্রীলঙ্কা সেনাবাহিনীর রেজিমেন্টগুলোর তালিকা নির্দেশ করছে।  সাঁজোয়া  শ্রীলঙ্কা সেনাবাহিনী সাঁজোয়া শাখা  পদাতিক নিয়মিত সেনাবাহিনী  শ্রীলঙ্কা সেনাবাহিনী হাল্কা পদাতিক রেজিমেন্ট  সিনহা রেজিমেন্ট  জেমুনু ওয়াচ   গাজাবা রেজিমেন্ট   বিজয়বাহু পদাতিক রেজিমেন্ট   মেকানাইজড পদাতিক রেজিমেন্ট  স্বেচ্ছাসেবী বাহিনী শ্রীলঙ্কা সেনাবাহিনী রাইফেল কোর শ্রীলঙ্কা সেনাবাহিনী ন্যাশনাল গার্ড  বিশেষ বাহিনী সমূহ শ্রীলঙ্কা সেনাবাহিনী কমান্ডো রেজিমেন্ট শ্রীলঙ্কা সেনাবাহিনী স্পেশাল ফোর্সেস রেজিমেন্ট  সেবাপ্রদানকারী বাহিনী এবং সেবাসমূহ সেবাপ্রদানকারী বাহিনী  শ্রীলঙ্কা সেনাবাহিনী গোলন্দাজ শাখা  শ্রীলঙ্কা সেনাবাহিনী প্রকৌশল শাখা  শ্রীলঙ্কা সেনাবাহিনী সিগনাল শাখা  সেবাসমূহ  সামরিক গোয়েন্দা শাখা  প্রকৌশল সেবা রেজিমেন্ট  শ্রীলঙ্কা সেনাবাহিনী সেবা শাখা  শ্রীলঙ্কা সেনাবাহিনী চিকিৎসা শাখা  শ্রীলঙ্কা সেনাবাহিনী অর্ডন্যান্স শাখা  শ্রীলঙ্কা সেনাবাহিনী তড়িৎ এবং যন্ত্র প্রকৌশল শাখা  শ্রীলঙ্কা সেনাবাহিনী সামরিক পুলিশ শাখা  শ্রীলঙ্কা সেনাবাহিনী জেনারেল সার্ভিস শাখা  শ্রীলঙ্কা সেনাবাহিনী নারী শাখা   শ্রীলঙ্কা সেনাবাহিনী পায়োনিয়ার কোর  ভেঙে দেওয়া রেজিমেন্ট সিলন রাইফেল রেজিমেন্ট সিলন মাউন্টেড রাইফেলস সিলন প্ল্যান্টার্স রাইফেল কোর কলম্বো টাউন গার্ড রজরত রাইফেলস রুহুনু রেজিমেন্ট ন্যাশনাল সার্ভিস রেজিমেন্ট পোস্ট অ্যান্ড টেলিগ্রাফ সিগনালস প্রেসিডেন্ট গার্ড সিলন রেলওয়ে ইঞ্জিনিয়ার কোর  বিষয়শ্রেণী:শ্রীলঙ্কা সেনাবাহিনী *
কাই মান্নে বোরিয়ে সিগবান () (২০শে এপ্রিল, ১৯১৮ - ২০শে জুলাই, ২০০৭) নোবেল বিজয়ী সুয়েডীয় পদার্থবিজ্ঞানী। তার বাবা কার্ল মান্নে ইয়রি সিগবান ১৯২৪ সালে পদার্থবিজ্ঞানে নোবেল পুরস্কার পেয়েছিলেন। কাই ১৯৮১ সালে নিকোলাস ব্লোমবের্গেন ও আর্থার লিওনার্ড শলোর সাথে যৌথভাবে পদার্থবিজ্ঞানে নোবেল পুরস্কার লাভ করেন। উচ্চ বিভেদনক্ষমতার (রেজোলিউশন) ইলেকট্রন বর্ণালিবীক্ষণ যন্ত্রের উন্নয়নে অবদান রাখার জন্য তাকে এ পুরস্কার দেয়া হয়।   প্রকাশনাসমূহ   কাই সিগবান ছিলেন এনসাইক্লোপিডিয়া অফ অ্যানালাইটিক্যাল কেমিস্ট্রির  অন্যতম সম্পাদক।   তথ্যসূত্র    বহিঃসংযোগ   কাই সিগবানের জীবন-তথ্য  - নোবেলপ্রাইজ.অর্গ  ১৯৮১ সালের ৮ই ডিসেম্বর প্রদত্ত নোবেলবক্তৃতা   সংক্ষিপ্ত জীবনী  বিষয়শ্রেণী:১৯১৮-এ জন্ম বিষয়শ্রেণী:২০০৭-এ মৃত্যু বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:সুয়েডীয় পদার্থবিজ্ঞানী বিষয়শ্রেণী:সুয়েডীয় নোবেল বিজয়ী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য